**OFERTA LLOC DE TREBALL**

El Consorci Mercat de les Flors és una entitat pública participada per l’Ajuntament de Barcelona i la Generalitat de Catalunya.

La Direcció del Consorci ha resolt iniciar un procés de selecció per cobrir, mitjançant contracte laboral de punta de feina, un TÈCNIC DE SUPORT A LA COMUNICACIÓ AL GRANER

Les característiques de la contractació són les següents:

EMPRESA: **CONSORCI DEL MERCAT DE LES FLORS**

DENOMINACIÓ DEL LLOC: **TÈCNIC DE SUPORT COMUNICACIÓ - GRANER**

TIPOLOGIA: **Tècnic Auxiliar**

TIPUS DE CONTRACTE: **OBRA I SERVEI**

DATA D’INCORPORACIÓ: **1 de Setembre de 2020**

DATA FI CONTRACTE: **31 Agost 2021**

JORNADA: **Mitja Jornada (20 hores setmanals)**

DATA DE PUBLICACIÓ: **22 de Juny de 2020**

LÍMIT PRESENTACIÓ CANDIDATURES **30 de Juny de 2020, a les 14:00 hores**

* 1. **FUNCIONS**
1. Generals

Donar suport a la gestió de la imatge i la difusió de la comunicació del Graner i les seves activitats en diversos suports.

1. Específiques
2. Donar suport i aplicar el pla de comunicació del Graner.
3. Manteniment dels continguts del Web: generar textos i gestionar continguts pel portal web i mailing de Graner.
4. Proposar accions de dinamització i participació a través del Web, a més de donar suport en la difusió a través de les xarxes socials.
5. Acompanyament i seguiment en la comunicació dels artistes residents.
6. Avaluar les activitats desenvolupades i proposar mesures per incrementar la seva eficàcia.
7. Complir les normes de Seguretat, Qualitat i Medi Ambient.
8. Portar a terme aquelles tasques que es precisin per al bon desenvolupament del Graner.
9. **CONDICIONS DE TREBALL**

Titulació: Corresponent a Grup C1 (Batxillerat, FP segon grau o cicle formatiu de grau mitjà)

Jornada: Mitja jornada (20 hores setmanals)

Sou: Segons conveni 1.304,10,00€ mensuals bruts aprox. amb pagues prorratejades

(1.058,82€ mensuals bruts aprox. per 15 pagues)

Lloc de treball: Mercat de les Flors

 Lleida, 59

 08004 - Barcelona

Forma de provisió: Concurs de mèrits

1. **REQUISITS DEL CANDIDAT**
2. Generals
3. Tenir nacionalitat espanyola o de qualsevol dels països membres de la Unió Europea, de conformitat amb la legislació vigent.
4. Els aspirants amb nacionalitat d’altres estats membres de la Unió Europea hauran de demostrar coneixements suficients de castellà i català, podent-se exigir la superació de proves amb aquesta finalitat.
5. Haver complert 18 anys.
6. Tenir la titulació requerida a efectes de la convocatòria. Els aspirants d’Estats Membres de la Unió Europea hauran d’estar en possessió d’algun dels títols reconeguts a Espanya de conformitat amb el que s’estableix a la normativa vigent.
7. No estar inhabilitat per sentència ferma per a l’exercici de les funcions públiques.
8. No haver estat separat per resolució disciplinària ferma del servei de cap administració pública.
9. Tenir capacitat funcional per el desenvolupament de les tasques de la plaça a la que s’aspira.
10. Tenir obert un compte corrent a una entitat bancària espanyola a través del qual es gestionaran tots els conceptes salarials.
11. Acreditar el coneixement de la llengua catalana estant en possessió del certificat de **nivell C**.
12. Específics
13. **Titulacions acadèmiques**: Batxillerat, FP segon grau o cicle formatiu de grau mitjà
14. **Coneixement d’idiomes**: català, castellà i anglès.
15. **Experiència laboral**: En departaments de comunicació de centres culturals, gestionant web, xarxes socials i continguts digitals.
16. **Disponibilitat horària**: Flexible, segons els requeriments del servei.

El compliment requisits és imprescindible per ser admès en el procés de selecció. L’acreditació dels mateixos s’haurà de fer en el moment que sigui requerit, abans de la finalització del procés.

1. **MERITS VALORABLES**
2. **Principals**: Es valoraran els mèrits que els candidats puguin acreditar en els camps següents:
	1. Comunicació digital, TIC, xarxes socials.
	2. Eines de gestió del web: Edició de vídeo (premiere), programes de disseny (photoshop), Analítica (Google analytics, Webmaster Tools).
	3. Coneixement específic del sector professional de les arts en viu.
3. **Mèrits formatius**: Cursos específics relacionats amb la comunicació, comunicació digital, gestió de xarxes socials, programes de disseny, edició d’imatges i vídeos, així com cursos relacionats amb arts escèniques.
4. **Competències específiques**: Treball en equip, capacitat de comunicació (oral i escrita), síntesi i creativitat.
5. **PRESENTACIÓ DE CANDIDATURES I INSTÀNCIA**

Les persones interessades en participar en aquest procés participatiu hauran d’omplir i completar el formulari electrònic que es troba a l’adreça següent:

<http://mercatflors.cat/mdlfrrhh/oferta/tecnic_suport_comunicacio_graner/>

El formulari caldrà que sigui omplert en cada una de les caselles obligatòries, i a més carregar-hi la documentació següent en format word o pdf:

1. ***Currículum vitae*** en el que es reflecteixi clarament les tasques i funcions desenvolupades
2. ***Certificat de vida laboral*** emès per la Tresoreria General de la Seguretat Social les dades del qual coincideixin amb el que s’especifica al Currículum vitae. Quan l’experiència professional es derivi de la realització d’un contracte per compte propi, caldrà aportar certificat de la prestació del servei.

Quan l’experiència professional es derivi de la realització d’un contracte per compte propi, caldrà aportar certificat de la prestació del servei.

És facultativa la presentació d’una carta de motivació. No és necessària la còpia de la titulació acadèmica de la qual es demanarà original al candidat que es proposi per a la contractació.

Els candidats que no presentin acreditació de disposar del Nivell C de català caldrà que facin una prova de nivell al CplNL entre les dues fases de la selecció.

Un cop completat el formulari en totes les seves caselles i carregada la documentació obligatòria, la presentació de candidatura es completa amb la tramesa de la informació i el retorn per part del Consorci Mercat de les Flors d’un correu electrònic amb el número de registre de la candidatura per a tot el procés.

**Data límit presentació candidatures: 30 de Juny de 2020, a les 14:00 hores**

Les instàncies que arribin en posterioritat a aquesta data seran desestimades.

1. **ASSIGNACIÓ NÚMERO DE REGISTRE**

A cada candidat se li assignarà un número de registre del procés de selecció, el qual se li notificarà mitjançant correu electrònic a l’adreça que el candidat indiqui. Totes les notificacions oficials que facin referència a l’evolució de cada candidatura dins el procés de selecció es referiran als candidats pel número de registre assignat en el moment de lliurament de la instància.

**PROCÉS SELECTIU**

1. **ADMISIÓ DE LES CANDIDATURES**

Exhaurit el termini de presentació de candidatures, es reunirà el Tribunal de Selecció i després d’examinar la documentació aportada, publicarà la relació provisional de candidats admesos i exclosos, i la causa de l’exclusió. Es concedirà als candidats exclosos un termini de **3 dies hàbils** per a esmenar els defectes que hagin motivat l’exclusió que poden ser:

* No haver presentat la sol·licitud en temps i forma
* No reunir els requisits generals i/o específics del lloc
* No presentar els documents mínims que es requereixen (instància completa, currículum vitae, certificat de vida laboral)

Si no es reben reclamacions, es validarà com a definitiva la llista inicial. Si se’n reben, el tribunal examinarà les reclamacions rebudes i publicarà la llista definitiva de candidats admesos i exclosos i les causes de l’exclusió.

El procés de selecció constarà de dues fases. Una primera eliminatòria, en que el tribunal puntuarà els mèrits de les persones aspirants admeses en el procés d’acord amb els criteris que s’estableixen a l’apartat 8 i per al qual s’utilitzarà la documentació presentada en la candidatura (instància, currículum vitae i certificat de vida laboral). Els candidats que no obtinguin un mínim de 5 punts sobre 11 possibles quedaran exclosos del procés de selecció.

La segona fase consistirà en una entrevista personal a un màxim de 10 candidats que hagin obtingut millor puntuació en la primera fase. La puntuació final resultarà de la suma directa de les puntuacions obtingudes a les dues fases de selecció.

1. **VALORACIÓ DE MÈRITS - Eliminatòria**

Els mèrits seran qualificats fins a un màxim de 11 punts, de conformitat a la següent taula:

1. Per l’experiència en el desenvolupament de funcions iguals a l’objecte de la convocatòria **fins a un màxim de 5 punts**. (veure apartat Funcions)

Es valoraran els serveis prestats fins a 1 punt per cada bloc de tres mesos consecutius treballats.

1. Per l’experiència professional en el desenvolupament de funcions tècniques similars a les de la plaça objecte de la convocatòria **fins a un màxim de 3 punts**. (Veure apartat Funcions)

Es valorarà especialment els treballs en espais i/o equipaments de creació cultural, públics i privats.

Es comptarà fins a 0,5 punts per cada bloc de tres mesos consecutius treballats.

1. Valoració de mèrits vinculats al lloc de treball **fins a un màxim de 2 punts**. (Veure apartat Mèrits valorables)

En aquest apartat es valorarà el tipus de tasques assumides i l’obtenció de resultats avaluables en projectes vinculats a l’objecte del contracte, independentment dels aspectes contractuals.

1. Valoració de formació específica pel lloc de treball **fins a un màxim de 1 punt**. (Veure apartat Mèrits valorables)

Es comptarà fins a 0,2 punts per cada curs específic acreditat relacionat amb el lloc de treball de durada superior a 4 hores.

Els candidats que no obtinguin **un mínim de 5 punts** sobre els primers 11 possibles **queden eliminats del procés selectiu**.

1. **ENTREVISTA – Acumulativa**

En posterioritat a aquesta primera fase de selecció, es convocarà els candidats que hagin obtingut millor puntuació a una entrevista per valorar la capacitat professional i les competències específiques personals d’adequació al lloc de treball (veure apartat mèrits valorables). En cas de necessitat, aquesta entrevista es pot fer en dues parts, i pot comportar una part de prova de nivell de capacitat tècnica i professional.

L’entrevista, incloent la prova de capacitat tècnica, serà valorada fins a un **màxim de 5 punts**.

El conjunt d’aquestes valoracions (fins a un màxim de 16 punts) constituiran la qualificació general que determinarà l’ordre dels aspirants en la proposta de contractació.

1. **RESOLUCIÓ DEL PROCÉS**

El resultat final del procés serà publicat en la pàgina web amb la puntuació final obtinguda.

Serà seleccionada la persona aspirant que hagi superat la *Valoració de mèrits*, i hagi obtingut la puntuació més alta de la suma de punts repartits entre la *valoració de mèrits* i l’*entrevista*, llevat que el procés quedi desert per decisió motivada del tribunal de selecció.

1. **TRIBUNAL DE SELECCIÓ**

El tribunal que valorarà els mèrits estarà format per les persones següents:

* La Directora del Consorci Mercat de les Flors, o persona en qui delegui
* La Coordinadora Artística del Graner
* El Director Executiu del Consorci, o persona en qui delegui, que a la vegada actuarà com a secretari del tribunal.

Serà convocat un membre de la representació legal dels treballadors, sense veu ni vot, que podrà fer un seguiment del procés, així com assistir a cada una de les fases del procés selectiu.

1. **DELEGACIONS**

En els casos que el tribunal ho consideri oportú, i depenent de la quantitat de candidatures presentades, part de les tasques de valoració de mèrits poden ser encarregades a una empresa especialitzada externa.

Amb la signatura i lliurament de la instància per a l’admissió al procés els candidats donen consentiment a que es puguin cedir les seves dades i documentació relatives a aquest procés de selecció amb aquesta única i exclusiva finalitat.

1. **GESTIÓ DELS CANDIDATS**

Amb la finalitat d’aprofitar les actuacions realitzades durant el procés selectiu, el Tribunal de selecció elaborarà una relació de les persones candidates. En aquest relació s’inclouran les persones aspirants que hagin arribat a entrevista sense haver estat seleccionades. El llistat es farà públic al web.

La relació de persones candidates tindrà una vigència de 12 mesos des de la seva publicació i servirà únicament per a la substitució de la persona seleccionada en cas de no superar el període de prova o per cessament anticipat de la seva relació laboral. El llistat serà ordenat de major a menor puntuació total assignada i es seguirà l’ordre definit per a dirigir l’oferta laboral als candidats no seleccionats en primera instància fins a ocupar el lloc.

Per tal de formar part d’aquesta relació les persones candidates hauran de complir i acreditar tots els requisits establerts a l’apartat 3 en el moment de la seva contractació.